2016 නීස් ප්‍රහාරය
2016 ජූලි 14 වන දින සැන්දෑ සමයේ ප්‍රොමනෙඩ් ඩෙ ස්ලැන්ගෙස්හී බැස්ටීල් දිනය සමරමින් සිටි ජන ප්‍රවාහයක් තුලට මිනිසෙකු විසින් සිතාමතා කාගෝ ට්‍රක් රථයක් ධාවනය කිරීම මගින් සිදුකල රිය ප්‍රහාරය නිසා අවම වශයෙන් පුද්ගලයෝ 80 දෙනෙකු ජීවිතක්ෂයට පත්වන ලදී. රිය පැදවූ පුද්ගලයා පසුව පොලිස් වෙඩිපහරින් ඝාතනයට ලක් විය.

ප්‍රහාරයට පෙර	
ප්‍රහාරයට පෙර එදින උදෑසන ප්‍රංශ ජනපති ප්‍රංශුවා ඔලන්ඩේ, 2015 පැරිස් ප්‍රහාරයෙන් අනතුරුව රටේ ප්‍රකාශයට පත් කල හදිසි තත්වය 2016 ජූලි 26 වන දින අවසන් වන ටුවර් දි ෆ්‍රාන්ස් වලින් අනතුරුව ඉවත් කරන බවට යලි තහවුරු කොට තිබුණි. කෙසේ නමුදු මෙම ප්‍රහාරයෙන් අනතුරුව, රටෙහි හදිසි තත්වය තවත් තෙමසකින් දීර්ඝ කරන බව ඔහු ප්‍රකාශ කරන ලදී.

ප්‍රහාරය
2016 ජූලි 14 වන දින සැන්දෑවේදී, ප්‍රංශ ජාතික දින (බැස්ටීල් දිනය) ගිනිකෙලි සංදර්ශනය නැරඹීම උදෙසා විශාල ජන සමූහයක් නීස් හී වෙරලාසන්න ප්‍රදේශයට එක් රැස් වී තිබුණි. එරට වේලාවෙන් පැය 22:40 ට පමණ ටොන් 25ක පමණ ධාරිතාවකින් යුතු රනෝ මිඩ්ලම් (Renault Midlum) කාගෝ ට්‍රක් රථයක් වේගයෙන් ප්‍රොමනෙඩ් ඩෙ ස්ලැන්ගෙස් හී සිටි ජන සමූහය වෙත ධාවනය කිරීමට සලස්වා තිබිණි; ට්‍රක් රථය මීටර් 100ක් පමණ දුර සිට ජන සමූහය තුලට ධාවනය කෙරූ බවත් පසුව මිනිසුන් යට කරමින් තවත් කිලෝමීටර 2ක් පමණ ධාවනය වූ බවත් පැවසෙයි. පොලීසිය අවසානයේ ට්‍රක් රථය වෙත වෙඩි තබා, රියදුරු ඝාතනය කරමින් ප්‍රහාරය නවත්වා දැමීමට පියවර ගන්නා ලදී.

සිදුවීමට සම්බන්ධ සමහර දෑසින් දුටු සාක්ෂි සහ පුවත් වාර්ථාවන්ට අනූව ඝාතකයා මිය යාමට පෙර "අල්ලාහු අක්බර්!" යනුවෙන් කෑගැසූ බව සඳහන් වේ.

ඝාතකයා
Nice-Matin ප්‍රංශ පුවත්පතට අනූව මෙම ප්‍රහාරයට වගකිව යුතු ඝාතකයා 31 හැවිරිදි ටියුනීසියානු සම්භවයක් සහිත ප්‍රංශ ජාතිකයෙකි.

මූලාශ්‍ර